Stadion Galgenwaard

Stadion Galgenwaard er et fotballstadion i Utrecht i Nederland. Stadionet har vært hjemmearena for fotballklubben FC Utrecht siden 1970.  Stadionet ble renovert på 2000-tallet og har en kapasitet på nesten 24 500 tilskuere.

Stadionet ble åpnet i 1982 som Nieuw Stadion Galgenwaard. Det var den gang et av de mest moderne stadioner i verden, spesielt på grunn av vollgravene rundt banen. Etter 20 år ønsket FC Utrecht å utvide og fornye. Hovedtribunen ble flyttet til nordsiden og åpnet til 2001/2002-sesongen.
Deretter ble den gamle hovedtribunen bygd om, og et år etter hadde man to nye tribuner på langsidene av banen. Siden ble også tribunene på kortsidene bygd om, og stadionet har nå 24 426 plasser.

Stadionet fikk sitt nåværende navn, Stadion Galgenwaard, i januar 2002.

Det nederlandske landslaget har spilt flere kamper på stadionet. Den første var 27. april 1983, en vennskapskamp mot Sverige (0-3). 

Stadionet har også blitt brukt i to VM-finaler. I landhockey-VM i 1998 ble Nederland verdensmestere etter å ha spilt 3-2 i finalen mot Spania. I 2005 ble finalen i U20-VM (FIFA World Youth Championship) spilt på Galgenwaard. Argentina vant 2-1 over Nigeria, med 2 mål av Lionel Messi. 

Kilder
 VoetbalStats (nederlandsk)

Kategori:Fotballstadioner i Nederland
Kategori:Utrecht